En 17-årig pige fra Haverslev fik sig fredag aften en ubehagelig oplevelse, da hun var på vej ind på McDonalds ved Haverslev.

Den 17-årige pige kom omkring kl. 18.30 fredag aften gående mod burgerrestauranten McDonalds i Haverslev. Der blev hun passet op af en bil, og to gerningsmænd slog hende, hvorefter hun blev tvunget ind i bilen. Mændene kørte med pigen ned ad Industriparken og standsede ved en branddam. Her tog de 50 kr. og nogle nøgler fra hende. Derefter kom en anden bil kørende forbi og pigen så sit snit til at stikke af og løbe hjem. De to mænd beskrives som unge, cirka 175 centimeter høje, almindelig af bygning og iført sorte hættetrøjer og mørke cowboy bukser. De kørte i en mindre, ældre, sølvfarvet personbil med fire døre. og hvide nummerplader. Nordjyllands Politi kan kontaktes på telefon 114.